Soroptimist -klubmøde d. 5. oktober 2022

**NOGET OM LIVSKRAFT**

Nogle mennesker synes at have en særlig evne til at tage livet på sig. Men hvor stammer denne livskraft fra?. Og kan alle mennesker finde den frem?

**Livskraft er ikke nødvendigvis en egenskab eller en besiddelse.??**

Spørgsmålet er, hvordan den egentlig ser ud?. Hvordan finder man den?. Og har nogle mennesker mere af den end andre?.

ET GAMMELT BEGREB:

Den græske filosof Aristoteles omtalte livskraft som begreb mere end 300 år f.Kr. Han så sjælen som en indre ild og energikilde, der gav mennesket lys og varme.

Begrebet har været et tilbagevende tema i filosofiens historie bl.a. hos store filosoffer, som Kant, Sartre og Nietsche.

I Den Danske Ordbog er livskraft beskrevet som den indre kraft, der giver mennesket lyst og energi til at leve og udfolde sig.

Jeg nævner her tre fortolkninger eller bud:

GUDMUND RASK PEDERSEN, sognepræst mener: Det er en misforståelse, at livskraft er noget, man kan have som en egenskab eller en besiddelse. **Livskraft er noget, der kan ske med os og etablere sig i vores liv, når vi er modtagelige for det.** **Det er vi, ifølge en kernetanke i den kristne tro, når vi er små. Altså når vi er klar over, at vi ikke er herre over alt i vores eget liv.**

**Det er personer, som sætter noget på spil i egen tilværelse, og som har taknemmeligheden, som grundlæggende livsholdning. Altså personer, som betragter livet som en gave.**

VINCENT HENDRICKS, professor i filosofi og mangeårig ven med 105- årig Lise Nørgaard.

LN har efterhånden, mistet synet og alderen gør, at hun er fysisk begrænset. Han læser bøger for hende og diskutere livet.

Lise N kalder sig selv for en **festabe**, dvs. har mange aktiviteter og følger med i hvad der sker i verden.

Vincent mener, at Lise er livskraftig, fordi hun **er fordomsfri nysgerrig**. Vi møder verden med en grad af fordomme, som vi har med os fra livet og vores erfaringer i mødet med nye mennesker. **Lise har gjort det til en livsdyd, at møde verden fordomsfrit og nysgerrigt, så godt hun kan.**

Vi har alle forskellige betingelser for, at livskraften kan udfolde sig, men vi kommer langt ved at møde verden nysgerrig og undersøgende, mener Vincent.

BIOLOG MICHAEL STOLTZE:

Dyrene har livskraft som instinkt. Men mens livskraft hos mennesket udfolder sig i større eller mindre grad, så forekommer det i dyreverdenen som **et næsten upåvirkeligt instinkt. De forsøger at klare sig uanset hvad og hvilke udfordringer de bliver udsat for.**

Michael Stoltze mener,at man kan undgå at miste livskraften -selv i svære situationer- ved at bruge naturen, kunsten og musikken, som drivkraft**.**

**Naturen og kunsten, som er uendelig, er næring for liv og kærlighed og der blvier ved at være ting at opdage og indtage med alle sanser. Livskraften handler om at finde det, der driver alting videre.**